Образец №14

ПРОЕКТ НА ДОГОВОР ЗА КОНСУЛТАНТСКИ УСЛУГИ

№..................../.................... г.

Днес,.......................... год. в град .........................., между

„АВТОМАГИСТРАЛИ” ЕАД, ЕИК 831646048, със седалище и адрес на управление: гр. София, район „Витоша”, бул. „Цар Борис III” № 215, ет. 4, представлявано от инж. Иван Станчев в качеството му на изпълнителен директор, наричано за краткост **ВЪЗЛОЖИТЕЛ** и Олга Стоичкова – главен счетоводител, отговорен за счетоводните записвания по този договор, от една страна

и

**„………………………………**”, ЕИК ………………., със седалище и адрес на управление: ………………………………….., представлявано от ……………………….., в качеството му на ……………………., наричано за краткост **ИЗПЪЛНИТЕЛ**, от друга страна,

на основание чл.23, ал.1 от Вътрешните правила за избор на изпълнители на доставки, СМР и услуги в „Автомагистрали“ ЕАД и процедури за отдаване под наем на търговски площи, представляващи части от имоти, собственост на дружеството във връзка с Решение №……………….. на ВЪЗЛОЖИТЕЛЯ за определяне на ИЗПЪЛНИТЕЛ на проведена процедура с предмет: **„Избор на консултант за предоставяне на услуги по проучване и анализ на европейски, национални и донорски програми за финансиране нуждите на „Автомагистрали“ ЕАД**

се сключи настоящия договор за следното:

ПРЕДМЕТ НА ДОГОВОРА

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да извърши:

1. Индивидуално консултиране, съобразено със специфичните нужди на дружеството - актуална информация относно подходящи европейски, национални и донорски програми за финансиране, както и за изискванията и процедурите за кандидатстване;
2. Провеждане на регулярни срещи с ръководството и ръководителите на дирекции и отдели в дружеството, изготвяне на анализ на възможностите за участие в европейски и донорски програми, съобразно предмета на дейност на дружеството, и използването на европейско финансиране за реализирането на проекти.

ЦЕНА И НАЧИН НА ПЛАЩАНЕ

Чл. 2 /1/ ВЪЗЛОЖИТЕЛЯТ ще заплати на ИЗПЪЛНИТЕЛЯ обща цена за изпълнение на услугите по чл.1 от договора в размер на ………..…….. лв. без ДДС или …………………… лв. с включен ДДС, платима в срок до 20 /двадесет/ дни, след представяне на доклад за извършената работа, одобрен от ВЪЗЛОЖИТЕЛЯ, и фактура /оригинал/. Плащането се извършва по банков път, в лева, по посочената от ИЗПЪЛНИТЕЛЯ банкова сметка във фактурата /оригинал/.

/2/ Цената по ал.1 е крайна и включва всички разходи за изпълнение на предмета на договора.

СРОК НА ДЕЙСТВИЕ

Чл. 3. Срокът за изпълнение на услугите, предмет на договора, е 1 /една/ година, считано от датата на сключването на настоящия договор.

Чл.4. Страните се договарят, че срокът по предходната алинея може да бъде продължен с още 1 /една/ година, по взаимно писмено съгласие с допълнително споразумение /анекс/.

ПРАВА И ЗАДЪЛЖЕНИЯ НА СТРАНИТЕ

Чл. 5. ВЪЗЛОЖИТЕЛЯТ се задължава:

1. Да предостави на разположение на ИЗПЪЛНИТЕЛЯ всички документи и данни необходими за изпълнение на предмета на настоящия договор;

2. Да осигурява необходимото административно и техническо съдействие за изпълнение на настоящия договор;

Чл. 6. ВЪЗЛОЖИТЕЛЯТ има право:

1. Да проверява изпълнението на този договор по всяко време, по начин, не затрудняващ работата на ИЗПЪЛНИТЕЛЯ;

2. Да изиска и получи информация от ИЗПЪЛНИТЕЛЯ за извършената работа във всеки един момент;

Чл. 7. ИЗПЪЛНИТЕЛЯТ се задължава:

1. Да извършва възложените дейности съгласно условията на настоящия договор и указанията на ВЪЗЛОЖИТЕЛЯ;

2. Да не разпространява пред трети лица данните и информацията, предоставени му от ВЪЗЛОЖИТЕЛЯ във връзка и по повод изпълнението на възложената му работа;

3. Да информира ВЪЗЛОЖИТЕЛЯ за възникнали проблеми при изпълнението на предмета на настоящия договор и за предприетите мерки относно тяхното разрешаване;

4. Да подържа точно и систематизирано деловодство във връзка с изпълнение на настоящия договор;

5. Да извършва индивидуално консултиране, съобразено със специфичните нужди на ВЪЗЛОЖИТЕЛЯ - актуална информация относно подходящи европейски, национални и донорски програми за финансиране, както и за изискванията и процедурите за кандидатстване, включващо:

* 1. Определяне на подходящи програми за дружеството;
  2. Даване на актуална информация относно изискванията и процедурите за кандидатстване;
  3. Описване на стъпките, които трябва да се предприемат за кандидатстване;

6. Да участва в провеждането на регулярни срещи с ръководството на дружеството и ръководителите на дирекции и отдели, да изготвя анализ на възможностите за участие в европейски, национални и донорски програми съобразно предмета на дейност на дружеството и използването на европейско финансиране за реализирането на проекта, включващо:

6.1. Организиране на срещи с цел подпомагане на ръководството и ръководния персонал при планиране на участия в програми;

6.2. Консултантска помощ в ориентирането и в подбора по допустимост при различните европейски и донорски програми;

6.3. Регулярно представяне на информация и анализ на възможностите;

7. При изпълнение на дейностите стриктно да спазва действащите закони, правилници, норми и стандарти в Република България;

8. Да извършва необходимите дейности и услуги на територията на цялата страна;

Чл. 8. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му на когото и да е, освен пред своите служители и/или подизпълнители (ако има такива).

Чл.9. Разкриването на информация по предходния член се осъществява само в необходимата степен за целите на изпълнение на договора.

Чл. 10. ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ съдействие, информация и документи, необходими му за качественото изпълнение на предмета на договора;

2. Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите по чл. 1.

3. Да получи уговореното възнаграждение в срока и при условията на настоящия договор;

НЕПРЕДВИДЕНИ ОБСТОЯТЕЛСТВА. НЕПРЕОДОЛИМА СИЛА.

Чл. 11. (1) Страните по настоящия договор не носят отговорност за неизпълнение на задълженията си при настъпването на непредвидени обстоятелства и/или непреодолима сила. Срокът за изпълнение на задължението се продължава с периода, през който изпълнението е било спряно. Непредвиденото обстоятелство не засяга права или задължения на страните, които са възникнали и са били дължими преди настъпването му.

(2) Ако непреодолимата сила, съответно спирането по предходната алинея, продължи повече от 20 /двадесет/ дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна.

(3) Страната, която е засегната от непредвиденото обстоятелство, следва в 3- дневен срок след установяването му, да уведоми другата страна, както и да представи доказателства (съответните документи, издадени от компетентния орган) за появата, естеството и размера на събитието и оценка на неговите вероятни последици и продължителност. Засегнатата страна периодично предоставя последващи известия за начина, по който непредвиденото обстоятелство спира изпълнението на задълженията й, както и за степента на спиране.

(4) В случаите на възпрепятстване на ИЗПЪЛНИТЕЛЯ поради непредвидено обстоятелство да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава;

(5) Страните не носят отговорност една спрямо друга по отношение на вреди, претърпени като последица от непредвиденото обстоятелство;

(6) Изпълнението на задълженията се възобновява след отпадане на събитията, довели до спирането му;

Чл. 12. Непредвидени обстоятелства (непреодолима сила) по смисъла на този договор са обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

НЕУСТОЙКИ

Чл. 13. (1) Ако ИЗПЪЛНИТЕЛЯТ не изпълни възложената услуга или част от нея, или изискванията за нея съгласно настоящия договор, или не изпълни други договорени дейности, същият дължи на ВЪЗЛОЖИТЕЛЯ неустойка в размер на 10 % (десет процента) от дължимия размер на възнаграждението посочено в чл. 2, ал.1, без ДДС.

(2). При забава в плащането, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,10 % (нула цяло и десет процента) от дължимата сума за всеки ден закъснение, но не повече от 10 % (десет процента) от дължимия размер на възнаграждението посочено в чл. 2, ал.1, без ДДС.

ПРЕКРАТЯВАНЕ НА ДОГОВОРА.

Чл. 14. Настоящият договор може да бъде прекратен:

1. По взаимно съгласие между страните, изразено в писмена форма.

2. При виновно неизпълнение на задълженията на една от страните по договора с 15 (петнадесет) дневно писмено предизвестие от изправната до неизправната страна.

3. С 1-месечно едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

4. С изтичане на срока и изпълнение на задълженията;

ИЗМЕНЕНИЕ НА ДОГОВОРА

Чл. 15. Изменение на договора се допуска по взаимно съгласие на страните, изразено писмено чрез допълнително споразумение /анекс/.

ЗАКЛЮЧИТЕЛНИ РАЗПОРЕДБИ

Чл. 16. (1) Нищожността на клауза от настоящия договор или на допълнително уговорени условия не води до нищожност на договора.

(2) Страните ще решават споровете възникнали при или по повод изпълнението на настоящия договор, чрез водене на преговори, а при невъзможност за постигане на съгласие, същите ще бъдат отнесени пред компетентния съд на територията на Република България.

(3) За неуредените в настоящия договор въпроси се прилагат разпоредбите на действащото българско законодателство.

(4) Адреси и лице за връзка и контакт:

Гр. София 1618, бул. „Цар Борис III“ № 215, ет.4

Ел. адрес: [info@avtomagistrali.com](mailto:info@avtomagistrali.com)

Лице за контакт: ………………….

Настоящият договор се състави и подписа в два еднообразни екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ и влиза в сила от датата на подписването му.

Приложения:

1) Техническа спецификация на Възложителя – Приложение № 1;

2) Техническо предложение на Изпълнителя - Приложение № 2;

3) Ценово предложение на Изпълнителя - Приложение № 3;

ВЪЗЛОЖИТЕЛ: ИЗПЪЛНИТЕЛ:

……………….. …………………

ГЛАВЕН СЧЕТОВОДИТЕЛ:

………………...